## Dirigentvejledning til Grupperådsmødet

Opdateret januar 2022

## Generelt om afstemning

Grupperådsmødet er åbent for alle, men ikke alle har stemmeret.

Grupperådet udgøres af de fremmødte personer, der har stemmeret.

Afgivning af stemmer kan kun ske ved personligt fremmøde.

Alle gruppens medlemmer har stemmeret ved grupperådsmødet. Forældrene udøver stemmeret på vegne af spejdere under 15 år, hvilket betyder, at spejdere under 15 år også hver har en stemme - den afgives bare af forældrene. Det gælder også, hvis forældrene har flere børn under 15 år i en gruppe, eller hvis forældrene selv er stemmeberettigede, fordi de er ledere i gruppen. I de situationer skal forældrene afgive flere stemmer - én for dem selv og én for hvert af deres børn under 15 år.

Opstår der uenighed mellem forældrene om hvilken forælder der skal varetage et medlems stemmeret, afgøres dette af bestyrelsesformanden eller en gruppeleder ved simpel lodtrækning.

For at sikre reel indflydelse og deraf følgende ansvar har hver i mødet deltagende stemmeberettigede kun én stemme, uanset om vedkommende har flere funktioner, der giver stemmeret. (iflg. Det Danske Spejderkorps’ (DDS) vedtægter § 58 Stk. 3).

Dirigenten må forud for mødet, vurdere om det er hensigtsmæssigt at udpege et antal uafhængige stemmetællere. Stemmetællere godkendes af grupperådet.

**Beslutninger (iflg. DDS´ vedtægter § 59)**

* kan kun træffes om de forslag, der fremgår af den udsendte dagsorden (Stk.1)
* træffes ved almindelig stemmeflerhed, dvs. at der ved optælling af stemmer skal være afgivet flest stemmer for et forslag, for at det kan vedtages (Stk. 2)
* træffes ved skriftlig afstemning, når dirigenten beslutter det eller hvis mindst 1/10 af de på rådsmødet stemmeberettigede ønsker det. (Stk. 3)
* Ved valg, hvor der er mere end én kandidat til den pågældende funktion, skal afstemning altid være skriftlig (Stk. 4).

Brug gerne tavle, udprint, PowerPoint eller lignende til at vise forsamlingen navne og andre forslag, så ingen bør være i tvivl om, hvad der stemmes om.

#### Om dagsordenen

Dagsorden skal jf. § 64, indeholde en række punkter, som skal føres til referat. Men er der ikke indhold, eller er det ikke aktuelt i det indeværende år, kan dirigenten vælge at udelade de enkelte underpunkter. Eks. g) – Vedtagelse af udviklingsplan. Behandles kun, når udviklingsplanen skal fornys jf. §54 Stk. 3.

Såfremt gruppens hjemstedskommune ikke er besluttet på et tidligere grupperådsmøde, skal det sættes på dagsordenen (§ 28, Stk. 2) Dette er en følge af Folkeoplysningslovens foreningskrav.

Dagsorden med vejledning til dirigenten

Denne vejledning bygger på korpsets standard dagsorden, korpsets
love, samt almindelig god dansk foreningsskik.

|  |  |
| --- | --- |
| Formanden | Bestyrelsesformanden byder velkommen |

**§ 64 a - Valg af dirigent og referent**

|  |  |
| --- | --- |
| Formanden | Formanden leder valget, hvorefter ordet gives til dirigenten. |
| Dirigenten | Dirigenten (takker for valget) og konstaterer om rådet er lovligt indvarslet: Nævn, hvornår indkaldelsen er modtaget (det skal være mindst tre uger før rådsmødet og mødet skal afholdes inden 1. marts).Dirigenten hører forsamlingen om denne kan godkende dagsordenen |

**§ 64 b - Beretning fra bestyrelsen som minimum omfatter en opfølgning på gældende udviklingsplan og beslutninger truffet på tidligere grupperådsmøde**

|  |  |
| --- | --- |
| Dirigenten | Giver formanden ordet. |
| Formanden | Formanden aflægger bestyrelsens beretning. |
| Dirigenten | Godkendelse af beretningen. (normalt markering ved håndsoprækning eller klapsalve) |

**§ 64 c - Fremlæggelse** **af årsregnskab for det foregående år til godkendelse**

|  |  |
| --- | --- |
| Dirigenten | Giv ordet til kassereren |
| Kassereren | Kassereren fremlægger regnskabet. (Efter lovene skal regnskabet være udsendt senest 1 uge før mødet § 62 stk. 3) |
| Dirigenten | Godkendelse af regnskab |

 **Fremlæggelse** **af budget for indeværende år til godkendelse**

|  |  |
| --- | --- |
| Dirigenten | Giv ordet til kassereren |
| Kassereren | Kassereren fremlægger budgettet for indeværende år. (Efter lovene skal budgettet være udsendt senest 1 uge før mødet § 62 stk. 3) |
| Dirigenten | Godkendelse af regnskab |

**§ 64 d - Fremlæggelse** **af budget for det kommende år til godkendelse**

|  |  |
| --- | --- |
| Dirigenten | Giv ordet til kassereren |
| Kassereren | Kassereren fremlægger budgettet for det kommende år. (Efter lovene skal regnskabet være udsendt senest 1 uge før mødet § 62 stk. 3) |
| Dirigenten | Godkendelse af regnskab |

**§ 64 e - Fremlæggelse** **af kontingent for det kommende år til godkendelse**

|  |  |
| --- | --- |
| Dirigenten | Giv ordet til kassereren |
| Kassereren | Kassereren fremlægger kontingent(erne) for det kommende år. |
| Dirigenten | Godkendelse af kontingent. |

**§ 64 f - Behandling af indkomne forslag**

|  |  |
| --- | --- |
| Dirigenten | Er der ikke indkommet forslag, konstateres dette og føres til referat. Herefter kan man fortsætte til pkt. gForklar kort, hvad der ligger af forslag og bed formanden eller forslagsstiller om at fremlægge forslaget.Bestyrelsen skal have modtaget forslagene senest 2 uger før mødet, og de skal sendes til rådsmødets stemmeberettigede senest en uge før mødet (§63 Stk. 2). Forslag gennemgås og der stemmes om hvert enkelt. Forslag fremkommet på mødet henvises til punkt j) – Eventuelt. |
| Formand eller forslagsstiller | Fremlægger og begrunder forslaget |
| Dirigenten | Forslaget sættes til afstemning.Proceduren gentages for hvert forslag. |

**§ 64 g - Vedtagelse af udviklingsplan**

|  |  |
| --- | --- |
| Dirigenten | De år, hvor en udviklingsplan ikke er til vedtagelse, kan væsentlige ændringer af udviklingsplanen behandles under dette punkt (§64 Stk. 8)Giver ordet til formand, enhedsleder eller hver der skal fremlægge udviklingsplanen. |
| Formand, enhedsleder eller en anden | Fremlæggelse af gruppens udviklingsplan for de kommende 4 år. |
| Dirigenten | Udviklingsplanen sættes til afstemning. |

**§ 64 Stk. 4 - Fastsættelse af antal pladser i enhedens bestyrelse**

|  |  |
| --- | --- |
| Dirigenten/Formanden | Antallet af bestyrelsesmedlemmer fastsættes, dog skal den som minimum består af en bestyrelsesformand og en kasserer samt mindst et yderligere medlem (§66 Stk.2 litra c).Bed evt. formanden kort redegøre for hvilke forventninger, der stilles til kandidaterne (arbejdsopgaver og mødefrekvens).Oplys at valget glæder for 2 år.Gør desuden opmærksom krav til habilitet (§43), alderskrav og myndighed (§45) og så vidt muligt leve op til principperne om diversitet i bestyrelsen (§47, §49, §50 og §51).  |
| Dirigenten | Afstemning om, hvor mange personer der skal sidde i bestyrelsen i det kommende år. |

**§ 64 h - Valg til bestyrelsen**

|  |  |
| --- | --- |
| Dirigenten | Valgene til bestyrelsesformand og kasserer er direkte valg, der skal gennemføres særskilt inden valg af øvrige bestyrelsesmedlemmer (§66 Stk. 2 litra c).Bestyrelsesformand og kasserer skal være fyldt 15 år. (§45)Bestyrelsesformand og kasserer må ikke være i nær familie med hinanden. (§43 Stk. 2).Kandidat(er) til formandsposten præsenteres. Bed eventuelle kandidater om at rejse sig og give en kort præsentation.  |
| Kandidater til formandsposten | Præsentation og ambitioner fremlægges kort. |
| Dirigenten | Valget gennemføres. Afstemningen skal være skriftlig, hvis der er mere end en kandidat. (§59 Stk. 4)  |
| Dirigenten | Kandidat(er) til kassererposten præsenteres. Bed eventuelle kandidater om at rejse sig og give en kort præsentation. |
| Kandidater til kassererposten | Kort præsentation. |
| Dirigenten | Valget gennemføres. Afstemningen skal være skriftlig, hvis der er mere end en kandidat. (§59 Stk. 4)  |
| Kandidater til øvrige bestyrelsesposter | Præsentation og ambitioner fremlægges kort. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**Evt. valg af søkyndigt medlem §55 Stk. 2**

|  |  |
| --- | --- |
| Dirigenten | I de grupper, der har aktiviteter, som skal gennemføres under ledelse eller tilsyn af personer, der har kompetencer til at søge for, at aktiviteten udføres sikkerhedsmæssigt forsvarligt, herunder sø-aktiviteter, skal der vælges et søkyndigt medlem.Oplys at valget glæder for 2 år.Bed kandidaterne rejse sig og evt. præsentere sig. |
| Kandidater | Kort præsentation. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**Evt. valg af suppleanter**

|  |  |
| --- | --- |
| Dirigenten | Der kan vælges suppleanter til indtrædelse i bestyrelsen, hvis et medlem får varigt forfald. Det er ikke noget krav at vælge suppleanter.Hvis rådsmødet ikke har valgt suppleanter og bestyrelsesformand eller kasserer får varigt forfald, skal bestyrelsen for perioden frem til først kommende rådsmøde konstituere sig selv ved udpegning (§67 Stk. 3-5)Spørg om der er kandidater. |
| Kandidater | Kort præsentation. |
| Dirigenten | Valget gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**§64 i - Valg af revisor og evt. revisorsuppleant**

|  |  |
| --- | --- |
| Dirigenten | Nævn hvem der opstiller. Valgperioden er for 1 år.Spørg om der er andre kandidater.Revisor og revisorsuppleant må ikke være i nær familie med medlemmer af bestyrelsen eller ledergruppen (§43 Stk. 3). |
| Kandidater | Kort præsentation. |
| Dirigenten | Valgene gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**Valg til divisionsrådet**

|  |  |
| --- | --- |
| Dirigenten | Til divisionsrådet vælges fem personer. (§57 Stk. 3)De fem personer er stemmeberettigede ved divisionens rådsmøde.Valget glæder til frem til først kommende ordinære rådsmøde.Spørg om kandidater. Det er ikke et krav, at de vælges blandt bestyrelsens medlemmer, men skal være navngivne og skal være spejdere i gruppen eller medlem af gruppens bestyrelse. |
| Dirigenten | Valgene gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**Valg til korpsrådet**

|  |  |
| --- | --- |
| Dirigenten | Til korpsrådet vælges to personer. (§57 Stk. 4)De to personer er stemmeberettigede ved korpsets rådsmøde.Valget gælder til frem til førstkommende ordinære rådsmøde.Spørg om kandidater. Det er ikke et krav, at de vælges blandt bestyrelsens medlemmer, men skal være navngivne og skal være spejdere i gruppen eller medlem af gruppens bestyrelse. |
| Dirigenten | Valgene gennemføres. Afstemningen skal være skriftlig, hvis der er flere kandidater end, der er poster. (§59 Stk. 4)  |

**§64 j - Eventuelt**

|  |  |
| --- | --- |
| Dirigenten | Her kan ordet givet til hvem, der måtte ønske det.Der kan ikke stemmes her.Her kan der gives plads til af takke afgående bestyrelsesmedlemmer og andre der har gjort en særlig indsats for gruppen.Repræsentanter for andre enheder – fx divisionen kan også få ordet til orientering. |
| Dirigenten | Slut med at takke rådsmødets deltagere (forhåbentlig) for god ro og orden og nedlæg hvervet ved at overgive ordet til den (ny)valgte formand for en afsluttende bemærkning.  |
| Formanden | Takker dirigent og referent for indsatsen. Takker for valget og byder den nye bestyrelse velkommen. |

***Husk efter mødet, at dirigenten også skal underskrive mødereferatet, inden dette sendes ud til grupperådets medlemmer og til divisionen senest 14 dage efter afholdelse (§70).***